C 421/54
DA
Den Europæiske Unions Tidende
4.11.2022
V (Øvrige meddelelser)
PROCEDURER VEDRØRENDE GENNEMFØRELSEN AF DEN FÆLLES HANDELSPOLITIK
EUROPA-KOMMISSIONEN Meddelelse om indledning af en udløbsundersøgelse af antidumpingforanstaltningerne vedrørende importen af visse åben mesh-stoffer af glasfibre med oprindelse i Folkerepublikken Kina (2022/C 421/06) Efter offentliggørelsen af en meddelelse om det forestående udløb (1) af de gældende antidumpingforanstaltninger vedrørende importen af visse åben mesh-stoffer af glasfibre med oprindelse i Folkerepublikken Kina (»Kina« eller »det pågældende land«) har Europa-Kommissionen (»Kommissionen«) modtaget en anmodning om en fornyet undersøgelse i henhold til artikel 11, stk.
2, i Europa-Parlamentets og Rådets forordning (EU) 2016/1036 af 8. juni 2016 om beskyttelse mod dumpingimport fra lande, der ikke er medlemmer af Den Europæiske Union (2) (»grundforordningen«).
1.
Anmodning om fornyet undersøgelse Anmodningen blev indgivet den 2. august 2022 af Tech-Fab Europe (»ansøgeren«) på vegne af EU-erhvervsgrenen vedrørende visse åben mesh-stoffer af glasfibre i henhold til grundforordningens artikel 5, stk. 4.
En ikkefortrolig udgave af anmodningen og analysen af, i hvilket omfang EU-producenterne støtter anmodningen, findes i det dossier, der stilles til rådighed for interesserede parter.
Der findes oplysninger om adgang til dossieret for interesserede parter i denne meddelelses afsnit 5.6.
2.
Den undersøgte vare Den vare, der er genstand for undersøgelsen, er åben mesh-stoffer af glasfibre med en cellestørrelse på mere end 1,8 mm i både længde og bredde og med en vægt på mere end 35 g pr. m2, med undtagelse af glasfiberskiver (»den undersøgte vare«), i øjeblikket henhørende under KN-kode ex 7019 63 00, ex 7019 64 00, ex 7019 65 00, ex 7019 66 00 og ex 7019 69 90 (Taric-kode 7019 63 00 19, 7019 64 00 19, 7019 65 00 18, 7019 66 00 18 og 7019 69 90 19).
Disse KN- og Taric-koder angives kun til orientering.
(1) EUT C 63 af 7.2.2022, s. 11. (2) EUT L 176 af 30.6.2016, s.
21.